Թորնթոն Ուայլդեր

Թորնթոն Ուայլդեր (, ), ամերիկացի գրող։

Ճանաչվել է «Կաբալա» (, 1926) վեպով։ «Սուրբ Լյուդովիկոս արքայի կամուրջը» (The Bridge of San Luis Rey, 1927, Պուլիտցերյան մրցանակ, 1928) վիպակում և «Անդրոսցի կինը» (, 1930) վեպում, դիմելով պատմական անցյալին, Ուայլդերը փորձել է պարզել մարդկային էության մնայուն ու անփոփոխ հատկանիշները։ «Երկինքն իմ նշանակման վայրն է» (, 1934) վեպում, «Մեր քաղաքը» (, 1938, Պուլտիցերյան մրցանակ, 1938) պիեսում արտացոլել է ժամանակակից կյանքը։ Կենցաղային կատակերգության օրինակ է «Խնամախոսուհին» (1939) պիեսը։

1948 թվականին հրատարակվել է Ուայլդերի «Մարտյան իդոսներ» () նշանավոր վեպը։ 1967 թվականին, շուրջ 20-ամյա լռությունից հետո, Ուայլդերը հանդես է եկել սոցիալական և բարոյական հրատապ խնդիրներ առաջադրող «Ութերորդ օրը» () վեպով։ Գրողի հումանիզմի լավագույն արտահայտություններից է «Թեոֆիլ Նորթ» (, 1973) վեպը։

Ուայլդերի ստեղծագործությանը բնորոշ են ռեալիստական մեծ ընդգրկումներն ու փիլիսոփայական ընդհանրացումները։

Ծանոթագրություններ 

Ամերիկացի գրողներ
Փրինսթոնի համալսարանի շրջանավարտներ
ԼԳԲՏ վիպասաններ
20-րդ դարի ամերիկացի վիպասաններ
Պուլիտցերյան մրցանակակիրներ
Եյլի համալսարանի շրջանավարտներ
Ամերիկացի սցենարիստներ
Ամերիկացի դրամատուրգներ
Արվեստի և գրականության ամերիկյան ակադեմիայի անդամներ
Հարվարդի համալսարանի դասախոսներ
Ամերիկացի տղամարդ վիպասաններ
Ավստրիական «Գիտության և արվեստի համար» պատվո խաչի ասպետներ